BDMS ผนึก “วิริยะประกันภัย” ร่วมโครงการ Viriyah Healthcare
BDMS ผนึก "วิริยะประกันภัย" ร่วมโครงการ Viriyah Healthcare by BDMS
21 ก.ค. 2563

นายแพทย์ปราเสริฐ ปราสาททองโอสถ BDMS Founder และ นางนฤมล น้อยอ่ำ รักษาการกรรมการผู้อำนวยการใหญ่ บริษัท กรุงเทพดุสิตเวชการ จำกัด (มหาชน) หรือ BDMS พร้อมด้วย นายธงชัย จิรอลงกรณ์ รองกรรมการผู้จัดการ และ นายเกรียงศักดิ์ โพธิเกษม ผู้ช่วยกรรมการผู้จัดการ บริษัท วิริยะประกันภัย จำกัด (มหาชน) ผนึกพลังร่วมส่งเสริมสุขภาพคนไทย ด้วยการนำศักยภาพมาตรฐานการรักษาพยาบาลในระดับสากลของโรงพยาบาลเครือข่าย BDMS เข้าร่วมในโครงการ Viriyah Healthcare by BDMS ‘คุ้มครอง คุ้มค่า ราคาเพื่อคนไทย’ เพื่อสนับสนุนให้คนไทยตระหนักถึงความสำคัญด้านสุขภาพ เตือนอย่าประมาทหลังพบคนไทยต้องเผชิญโรคร้ายเพิ่มขึ้น ในช่วงวัยที่น้อยลง หวังให้คนไทยทุกคนมีประกันสุขภาพเป็นหลักประกันในการดูแลสุขภาพขั้นพื้นฐาน โดยงานครั้งนี้จัดขึ้น ณ โรงแรมเมอเวนพิค บีดีเอ็มเอส เวลเนส รีสอร์ท กรุงเทพฯ